SET เปิดเช้ารีบาวด์ 8 จุด รับแรงซื้อ “กลุ่มพลังงาน-แบงก์” หนุน
SET เปิดเช้ารีบาวด์ 8 จุด รับแรงซื้อกลับหุ้นกลุ่มการเงิน รวมทั้งกลุ่มพลังงานที่ได้ประโยชน์จากราคาน้ำมัน/ค่าการกลั่นที่สูง
SET เปิดเช้ารีบาวด์ 8 จุด รับแรงซื้อกลับหุ้นกลุ่มการเงิน รวมทั้งกลุ่มพลังงานที่ได้ประโยชน์จากราคาน้ำมัน/ค่าการกลั่นที่สูง
20 เม.ย. 2565

ผู้สื่อข่าวรายงานว่า ดัชนีตลาดหุ้นไทย ดัชนีตลาดหุ้นไทย ณ เวลา 10:03 น. อยู่ที่ 1,676.46 จุด เพิ่มขึ้น 8.40 จุด หรือ 0.50% สูงสุดที่ 1,678.50 จุด ต่ำสุดที่ 1,674.60 จุด มูลค่าการซื้อขาย 4.70 พันล้านบาท
นายสรพล วีระเมธีกุล ผู้อำนวยการอาวุโสฝ่ายวิเคราะห์หลักทรัพย์ บล.กสิกรไทย กล่าวว่า ตลาดหุ้นไทยเช้านี้มีโอกาสรีบาวด์ตามตลาดหุ้นอื่นๆ ในภูมิภาคเช้านี้ที่เปิดตัวบวกได้ 0.3-0.5% คาดว่าจะได้รับปัจจัยหนุนจากการซื้อกลับหุ้นกลุ่มการเงินเป็นหลัก รับแรงเก็งกำไรจากการทยอยประกาศผลประกอบการของไตรมาส 1/65 อย่างต่อเนื่อง
ขณะที่นักลงทุนรอติดตามการรายงานสรุปภาวะเศรษฐกิจ (Beige Book) ของธนาคารกลางสหรัฐ (เฟด) ที่จะมีการเปิดเผยออกมาในวันพุธนี้ ซึ่งจะบ่งชี้ภาวะเศรษฐกิจสหรัฐและทิศทางอัตราดอกเบี้ยของเฟด
ทั้งนี้พร้อมให้แนวรับไว้ที่ 1,666 จุด และแนวต้าน 1,675 จุด
ด้านบล.คิงส์ฟอร์ด ประเมินดัชนี SET วันนี้ (19 เม.ย.2565) เคลื่อนไหวในกรอบแนวรับ 1,650 –1,680 จุด แนะนํากลุ่มได้ประโยชน์จากราคาน้ำมัน/ค่าการกลั่นที่สูง (BCP, TOP, IVL, PTTEP) และกลุ่ม Reopening เช่น ค้าปลีก/ห้างฯ (BJC, CRC, GLOBAL) และกลุ่มท่องเที่ยว/ร้านอาหาร (M, ERW, SHR, CENTEL)